CELEX: 52009PC0470
Language: fi
Date: 2009-09-11
Title: Ehdotus : neuvoston päätös sinievätonnikalan suojelukomissiossa määriteltävästä yhteisön kannasta

Tärkeä oikeudellinen huomautus

|

52009PC0470

Ehdotus : neuvoston päätös sinievätonnikalan suojelukomissiossa määriteltävästä yhteisön kannasta  /* KOM/2009/0470 lopull. */  

	[pic] | EUROOPAN YHTEISÖJEN KOMISSIO |Bryssel 11.9.2009KOM(2009) 470 lopullinenEhdotus:NEUVOSTON PÄÄTÖSsinievätonnikalan suojelukomissiossa määriteltävästä yhteisön kannastaPERUSTELUTEY:n perustamissopimuksen 300 artiklan 2 kohdan toisen alakohdan mukaan alueellisissa kalastusjärjestöissä vahvistettavista yhteisön kannoista päättää neuvosto määräenemmistöllä komission ehdotuksesta, kun kyseisen järjestön on tehtävä päätöksiä, joilla on oikeusvaikutuksia, lukuun ottamatta päätöksiä niiden institutionaalisten rakenteiden täydentämisestä tai muuttamisesta.Tämän velvollisuuden vuoksi ja ottaen huomioon muita alueellisia kalastusjärjestöjä koskevat samankaltaiset neuvoston päätökset ja Euroopan komission ehdotukset Euroopan komissio ehdottaa, että tehtäisiin päätös yhteisön kannan määrittelemiseksi sinievätonnikalan suojelukomissiossa. Johdonmukaisuuden varmistamiseksi tässä ehdotuksessa noudatetaan samaa lähestymistapaa kuin muiden alueellisten kalastusjärjestöjen yhteydessä.Ehdotus:NEUVOSTON PÄÄTÖSsinievätonnikalan suojelukomissiossa määriteltävästä yhteisön kannastaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 37 artiklan yhdessä 300 artiklan 2 kohdan toisen alakohdan kanssa,ottaa huomioon komission ehdotuksen,sekä katsoo seuraavaa:(1) EY:n perustamissopimuksen 33 artiklassa yhdessä sen 32 artiklan kanssa määrätään, että yksi yhteisen kalastuspolitiikan tavoitteista on varmistaa tarvikkeiden saatavuus. Asetuksessa (EY) N:o 2371/2002[1] säädetään, että yhteisö noudattaa ennalta varautumisen periaatetta toteuttamalla toimenpiteitä, jotka on tarkoitettu suojelemaan ja säilyttämään elollisia vesiluonnonvaroja, mahdollistamaan niiden kestävä hyödyntäminen ja saattamaan kalastustoimien vaikutukset meriekosysteemeihin mahdollisimman vähäisiksi. Lisäksi siinä säädetään, että yhteisön tavoitteena on ottaa kalastuksenhoidossa asteittain käyttöön ekosysteemiin perustuva lähestymistapa ja edistää taloudellisesti kannattavalla ja kilpailukykyisellä kalastus- ja vesiviljelyalalla harjoitettavaa tehokasta kalastustoimintaa tarjoamalla kohtuullinen elintaso niille, jotka ovat riippuvaisia kalastustoiminnasta, ja ottamalla huomioon kuluttajien edut.(2) Sinievätonnikalan suojelukomissio (CCSBT) perustettiin sinievätonnikalan suojelemista koskevalla yleissopimuksella. Yhteisö on tammikuusta 2007 alkaen ollut yhteistyötä tekevä ulkojäsen CCSBT:ssä, ja sen on yhteistyötä tekevien ulkojäsenten aseman vahvistamisesta laajennetussa komissiossa ja laajennetussa tiedekomiteassa vuonna 2003 annetun CCSBT:n päätöslauselman mukaisesti pantava CCSBT:n päätökset täytäntöön. CCSBT voi tieteellisen näytön perusteella tehdä päätöksiä sinievätonnikalakantojen säilyttämiseksi tasolla, joka varmistaa niiden kestävän kehityksen.(3) EY:n perustamissopimuksen 300 artiklan 2 kohdan toisen alakohdan mukaan yhteisön kanta alueellisilla kalastussopimuksilla perustetuissa elimissä, joiden on tehtävä päätöksiä, joilla on oikeusvaikutuksia mutta joilla ei muuteta asianomaisten sopimusten institutionaalisia rakenteita, on vahvistettava komission ehdotuksesta neuvoston määräenemmistöpäätöksellä,ON PÄÄTTÄNYT SEURAAVAA:1 artiklaTämän päätöksen liitteessä esitetään yhteisön kanta sinievätonnikalojen suojelukomissiossa silloin kun kyseisen komission on tehtävä päätöksiä, joilla on oikeusvaikutuksia.2 artiklaNeuvosto arvioi ja tarvittaessa tarkistaa tämän päätöksen liitteessä olevaa yhteisön kantaa komission ehdotuksesta viimeistään sinievätonnikalan suojelukomission vuosikokouksessa vuonna 2014.Tehty BrysselissäNeuvoston puolestaPuheenjohtajaLIITEYhteisön kanta sinievätonnikalan suojelukomissiossa1. PERIAATTEETEuroopan yhteisö toimii CCSBT:n puitteissa seuraavalla tavalla:a) se pyrkii saavuttamaan yhteisen kalastuspolitiikan tavoitteet erityisesti noudattaen ennalta varautuvaa lähestymistapaa toimenpitein, joilla varmistetaan sinievätonnikalan kestävä hyödyntäminen, otetaan ekosysteemiperustainen lähestymistapa asteittain käyttöön kalastuksenhoidossa ja minimoidaan kalastustoimien vaikutukset meriekosysteemeihin, sekä edistäen taloudellisesti kannattavaa ja kilpailukykyistä yhteisön kalastusalaa varmistamalla kohtuullisen elintason niille, jotka ovat riippuvaisia kalastustoiminnasta, ja ottamalla kuluttajien edut huomioon;b) se varmistaa, että CCSBT:n toimenpiteet ovat CCSBT:n yleissopimuksen tavoitteiden mukaiset;c) se varmistaa, että CCSBT:n toimenpiteet ovat kansainvälisen oikeuden mukaiset ja että ne noudattavat erityisesti YK:n merioikeusyleissopimuksen, hajallaan olevien kalakantojen ja laajasti vaeltavien kalakantojen säilyttämistä ja hoitoa koskevan YK:n sopimuksen sekä aavan meren kalastusalusten kansainvälisten suojelu- ja hoitotoimenpiteiden noudattamisen edistämisestä tehdyn sopimuksen määräyksiä;d) se pyrkii varmistamaan johdonmukaisuuden muissa alueellisissa kalastusjärjestöissä määriteltyjen kantojen kanssa;e) se pyrkii synergiaan kahdenvälisissä kalastussuhteissaan kolmansien maiden kanssa toteuttamansa politiikan kanssa sekä johdonmukaisuuteen ulkosuhdepolitiikkansa kanssa;f) se varmistaa, että yhteisön kansainvälisiä sitoumuksia noudatetaan.2. SuuntaviivatEuroopan komissio pyrkii tapauksen mukaan antamaan tukensa seuraaville CCSBT:n toteuttamille toimille:a) parhaiden saatavilla olevien tieteellisten lausuntojen perusteella ja TACien ja kiintiöjärjestelmän avulla toteutettavat tiukat sinievätonnikalan säilyttämis- ja hoitotoimenpiteet, joilla voidaan varmistaa sen pitkän aikavälin kestävyys. Liikakalastetuille kannoille harkitaan tarvittaessa erityistoimenpiteitä kalastustoiminnan lisääntymisen estämiseksi;b) toimenpiteet, joilla valvotaan pyyntiponnistusta, jotta varmistutaan, että se on oikeassa suhteessa käytettävissä oleviin kalastusmahdollisuuksiin;c) muun muassa tarkkailijajärjestelmää ja satamavaltion toteuttamia toimenpiteitä koskevien seuranta-, valvonta- ja tarkkailutoimenpiteiden suunnitteleminen ja täytäntöönpano;d) tehostetut toimenpiteet LIS-kalastuksen torjumiseksi.[1] EYVL L 358, 31.12.2002, s. 59.